ai4bharat/Pralekha huggingface dataset:
مواصلات اور اطلاعاتی ٹیکنالوجی کی وزارت
ٹرائی نے ٹیلی مواصلات خدمات سے متعلق اِنٹر کنکشن کے  ضابطے 2023 
بھارت کی ٹیلی کام ضابطہ کار اتھارٹی ٹرائی نے آج ٹیلی مواصلات خدمات سے متعلق انٹر کنکشن کے  کے ضابطے 2023جاری کئے ہیں۔
ڈی آر ایم ڈیجیٹل میڈیا کے لئے جملہ حقوق کی حفاظت کا ایک منظم طریقہ کار ہے۔ ڈی آر ایم کا مقصد ، ڈیجیٹل میڈیا کی غیر مجاز دوبارہ تقسیم کی روک تھام کرنا اور ان طریقوں کی ممانعت کرنا ہے، جن سے صارفین اپنے خریدے ہوئے مواد کی نقل کرسکتے ہیں۔ڈی آر ایم مصنوعات کاروباری طورپر مارکیٹنگ کئے گئے اس مواد کی آن لائن نقل میں تیزی سے اضافے کو روکنے کے لئے تیار کی گئی تھیں، جو ایک شخص سے دوسرے شخص کے ہاتھوں پروگراموں کے لین دین کے ذریعے وسیع پیمانے پر استعمال کئے جانے سے پھیلا ہے۔خاص طور پر ڈی آر ایم پر عمل درآمد ایمبیڈنگ کوڈ کے ذریعے کیا جاتا ہے، جس سے نقل کی روک تھام کی جاتی ہے اور اس کے لئے ایک مدت مقرر ہوتی ہے، جس میں اس مواد تک رسائی حاصل کی جاسکتی ہے یا ا س سے ان آلات کی تعداد محدود ہوتی ہے، جو میڈیا میں نصب کئے جاسکتے ہیں۔
ٹرائی نے ٹیلی مواصلات خدمات سے متعلق انٹر کنکشن کے کے ضابطے2017 کا اطلاع نامہ 3مارچ 2017 کو جاری کیا تھا
ٹیلی مواصلات خدمات سے متعلق انٹر کنکشن کے  آڈٹ مینوئل، تیار کرنے کےلئے کئے گئے صلاح ومشورے کے دوران کچھ آراء اور مشاہدات سے، انٹر کنکشن ضابطوں کی تیسری فہرست میں کچھ معاملات ظاہر ہوئے۔
اسی کے مطابق ٹیلی مواصلات خدمات سے متعلق انٹر کنکشن کے  کے ضابطے 2019 کا مسودہ 27اگست 2019 کو جاری کیا گیا تھا، جس میں ڈیجیٹل حقوق مینجمنٹ نظام سے متعلق معاملات بھی شامل ہیں۔
انٹر کنکشن ضابطوں کی تیسری فہرست، ڈی آر ایم پر مبنی نظام کی ضررویات/ خصوصیات فراہم نہیں کرتی۔اتھارٹی نے ، آڈٹ مینوئل سے متعلق اپنے صلاح و مشورے کے دوران یہ رائے موصول کی کہ اپنے فوائد کی بنیاد پر ،آئی پی ٹی وی پر مبنی ڈی پی او، ڈی آر ایم ٹیکنالوجی اختیار کررہے ہیں۔ یہ ضروری ہے کہ آڈٹ نظام میں ، ڈی آر ایم پر مبنی نیٹ ورکس کو شامل کیا جائے اور اس طرح کے آپریٹروں کے لئے سہولیات مہیا کی جائیں۔ اسی کے مطابق ضابطوں کا مسودہ مورخہ 27اگست 2019، جسے اوپر بیان کیا گیا ہے اس کی، ڈی آر ایم کی خصوصیات تیسری فہرست میں شامل ہیں۔
صلاح ومشورے کے عمل کے دوران اتھارٹی کو اس معاملے پر مختلف فریقوں سے بہت سی رائے اور تجویزیں موصول ہوئیں، بہت سے متعلقہ فریقوں نے بہت سی ترامیم اور اضافوں کی تجویز پیش کیں۔لہٰذا اتھارٹی کی رائے یہ ہے کہ ڈی آر ایم کے لئے جو نظام درکار ہے، اس کے بارے میں تفصیلات صلاح مشورے کے دستاویز میں بیان کی جائیں گی۔ ضابطہ 2019 مورخہ 30 اکتوبر 2019کے لئے وضاحتی قرار داد کا 34واں پیراگراف دیکھئے)
عملے، عوامی شکایات اور پنشن کی وزارت
31 مارچ 2020 کو سرکاری ملازمین کی ریٹائرمنٹ
31 مارچ، 2020 / کووڈ – 19 وبا کے نتیجے میں حکومت کی طرف سے اعلان شدہ ملک گیر لاک ڈاؤن کی وجہ سے پیدا ایسی صورتحال کے پیش نظر جس کی پہلے کوئی مثال نہیں ملتی، یہ وضاحت کی جاتی ہے کہ مرکزی حکومت کے وہ ملازمین جو، فنڈامینٹل رول 56 کے مطابق اور ریٹائرمنٹ کی وجہ سے 31 مارچ 2020 کو ریٹائرمنٹ کی عمر پر پہنچ رہے ہیں ، 31 مارچ 2020 کو مرکزی حکومت کی خدمات سے سبکدوش ہو جائیں گے، چاہے وہ اپنے گھر سے کام کر رہے ہوں یا دفتر سے۔
۔۔۔۔
م ن۔ ا س۔م ت ح
31.3.2020
(Visitor Counter : 73
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 220 کروڑ66 لاکھ  ٹیکے لگائے جاچکے ہیں۔
پچھلے 24 گھنٹے میں 1,930ٹیکے لگائے گئے
سردست ملک بھرمیں 33,232 مریض زیر علاج ہیں
زیر علاج مریضوں کی شرح فی الحال0.07 فیصد ہے
شفایابی کی شرح فی الحال 98.74 فیصد ہے
گذشتہ 24 گھنٹوں میں 6,587مریض رو بہ صحت ہوئے ہیں، اس طرح شفایاب ہونے والے مریضوں کی کل تعداد بڑھ کر 4,43,99,415
ہوگئی ہے
گزشتہ 24 گھنٹے میں3,611 نئے معاملے سامنے آئے ہیں
متاثرہ مریضوں کی یومیہ شرح ہے
اسی طرح متاثرہ مریضوں کی ہفتہ واری شرح  ہے
مجموعی طور پر اب تک 92.74 کروڑ ٹیسٹ کئے جاچکے ہیں؛ گذشتہ 24 گھنٹوں میں1,73,263 ٹیسٹ کئے گئے
محنت اور روزگار کی وزارت
ملازمین کی پنشن سکیم
محنت اور روزگار کے وزیر مملکت جناب رامیشور تیلی نے آج لوک سبھا میں ایک تحریری جواب میں بتایا کہ ملازمین کی پنشن اسکیم مرکزی حکومت کی طرف سے ایمپلائیز پروویڈنٹ فنڈز اور متفرق پروویژنز  ایکٹ، 1952 کے سیکشن 6- اے کے ذریعے عطا کردہ اختیارات کے مطابق وضع کیا گیا ہے۔ ای پی ایس -95 ، 19 نومبر 1995 کو نافذ ہوا تھا۔ اسکیموں کا جائزہ اور نظرثانی ایک جاری عمل ہے۔ ای پی ایس-95 کی دفعات کا وقتاً فوقتاً جائزہ لیا جاتا ہے ،جس کی بنیاد پر ماہرین کی کمیٹی اور اعلیٰ بااختیار نگرانی کمیٹی کی سفارشات کے ساتھ ساتھ ملازمین کے پنشن فنڈ کی حقیقی تشخیص کو بھی مدنظر رکھا جاتا ہے۔ای پی ایس -95میں کی گئی چند اہم ترامیم حسب ذیل ہیں:
- یکم ستمبر 2014 سے اجرت کی حد میں 6500 سے 15000 روپے تک ماہانہ اضافہ۔
- ای پی ایس ، 1995 کے تحت پنشن حاصل کرنے والوں کو یکم ستمبر 2014 سے پہلے سے بیان کردہ پنشن کے حساب کے فارمولے کے حساب کے مطابق، جب بھی پنشن ایک ہزار سے کم ہو ، تو اضافی بجٹی حمایت مہیا کرا کر کم از کم 1000 روپے ماہانہ پنشن کی فراہمی۔
- ایسے کمیوٹیشن کی تاریخ سے پندرہ سال مکمل ہونے کے بعد نارمل پنشن کی بحالی، ان ممبران کے سلسلے میں ،جنہوں نےای پی ایس، 1995 کے سابقہ پیراگراف 12-اے کے تحت 25 ستمبر 2008 کو یا اس سے پہلے نوٹیفکیشن جی۔ ایس۔ آر۔132  مورخہ : 20 فروری 2020 کے ذریعے پنشن کی کمیوٹیشن کا فائدہ اٹھایا۔
یونین آف انڈیا اور ایمپلائز پراویڈنٹ فنڈ آرگنائزیشن  نے کیرالہ ہائی کورٹ کے 12 اکتوبر 2018 کے فیصلے کو، جس نےای پی ایس-95 میں 2014 کی ترامیم کو ایک طرف رکھا تھا، کو سپریم کورٹ میں چیلنج کیا ہے۔ سپریم کورٹ نے اپنے حکم مورخہ 24 اگست 2021 کے ذریعے خصوصی رخصت کی درخواست2019 کے  نمبر س 8659-8658 اور دیگر متعلقہ کیسوں کو کم از کم تین ججوں کے بنچ کو بھیجنے کی ہدایت کی ہے، معاملہ اب زیر سماعت ہے۔
سماجی تحفظ پر ضابطہ، 2020  کو 29 ستمبر 2020 کو مشتہر کیا گیا تھا۔ جس میں 9 مرکزی مزدور قوانین شامل ہیں، جن میں ای پی ایف اور ایم پی ایکٹ، 1952 بھی شامل ہے ۔ نئے ضابطہ کا سیکشن 15 میں مختلف اسکیموں کو وضع کرنے ، جس میں ملازمین اور ان کے افراد خانہ کی پنشن بھی شامل ہے،کا تصور پیش کیا گیا ہے۔ تاہم مذکورہ ضابطہ ابھی تک نافذ نہیں ہوا ہے۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت کووڈ سے بچاؤ کےاب تک 220.66 کروڑ ٹیکے  لگائے جا چکے ہیں ۔
گزشتہ 24 گھنٹے میں 2,055 ٹیکے لگائے گئے ہیں۔
ہندوستان میں سردست زیر علاج مریضوں کی تعداد 21,406 ہے۔
فی الحال زیر علاج مریضو ں کی شرح 0.05 فیصد ہے۔
سردست ملک میں شفایابی کی شرح 98.77 فیصد ہے۔
گزشتہ 24 گھنٹے کے دوران 3,430 مریض شفایاب ہوئے ہیں، جس کے بعد شفایاب ہونے والے افراد کی مجموعی تعداد بڑھ کر 4,44,21,781 ہوگئی ہے۔
گزشتہ 24 گھنٹے کے دوران کووڈ کے 2,109نئے معاملات درج کیے گئے ہیں۔
طبی جانچ کے بعد اس بیماری سےمتاثر پائے جانے والے مریضوں کی یومیہ شرح  ہے ۔
طبی جانچ کے بعد اس بیماری سے متاثر پائے جانےوالے مریضوں کی ہفتہ وار شرح  ہے ۔
اب تک کل 92.80 کروڑ ٹیسٹ کئے جا چکے ہیں، گزشتہ 24 گھنٹے میں 1,59,454 ٹیسٹ کیے گئے۔
کامرس اور صنعت کی وزارتہ
او این ڈی سی نیٹ ورک نےبنگلور میں صارفین کے ساتھ بیٹا ٹیسٹنگ شروع کی
حکومت کے او این ڈی سی نئے ای کامرس پہل کو تشکیل دینے کے لیے صارفین کے تجربے اور تاثرات
ڈیجیٹل کامرس کے لئے اوپن نیٹ ورک ، جو کہ صنعت اور داخلی تجارت کے شعبہ کے فروغ  کا ایک اہم سنگ میل قدم ہے، بھارتی حکومت کی تجارت کی وزارت نے اپنے نیٹ ورک کو پورے بنگلورو شہر میں 16 مقامات پر صارفین کے لیے کھول دیا ہے۔
شروع کرنے کے لیے، صارفین اپنے آرڈر دو جگہوں پر دے سکتے ہیں – یہ ہیں او این ڈی سی نیٹ ورک پر شریک خریدار ایپس کے ذریعے گروسری اور ریستوراں ۔
بنگلورو شہر میں او این ڈی سی کا بیٹا ٹیسٹ پلیٹ فارم سینٹرک اپروچ کے متبادل کے طور پر ای کامرس کے لیے نیٹ ورک رسائی حاصل کرنے کا ایک بڑا پہلا قدم ہے۔ یہ ای کامرس منظرنامے کو مزید جامع، قابل رسائی اور تمام صارفین اور فروخت کنندگان کے لیے تجربہ حاصل کرنے والا بنائے گا۔
صارفین اب اپنی پسند کے ایک خریدار کی درخواست سے مصنوعات اور خدمات کے متعدد زمروں سے خریداری کر سکتے ہیں۔ وہ کرانے کی مصنوعات خرید سکتے ہیں یا اسٹورز اور ریستوراں سے کھانا آرڈر کر سکتے ہیں۔ آئندہ ہفتوں میں بہت سی مزید ایپلی کیشنز نیٹ ورک میں شامل ہو جائیں گی اور خریدار اور بیچنے والے دونوں اس لین دین میں حصہ لے سکتے ہیں۔
او این ڈی سی نے اپنے الفا ٹیسٹ کے مرحلے کا آغاز خریداروں کے ایک بند صارف گروپ کے ساتھ اپریل 2022 میں پہلی بار بنگلورو میں کیا تھا اور یہ ستمبر 2022 تک 80 سے زیادہ شہروں تک پھیل گیا۔ اب بیٹا ٹیسٹنگ کے مرحلے میں، عام لوگ او این ڈی سی کے ذریعے خریداری کا تجربہ حاصل کر سکتے ہیں اور اس میں مزید توسیع سے قبل ضروری کارروائی کرنے کے خاطر ابتدائی رائے حاصل کر سکتے ہیں۔
کھلے نیٹ ورک میں صارفین، فروخت کاروں اور نیٹ ورک کے شرکاء  کے درمیان اعتماد پیدا کرنے کے لیے، او این ڈی سی نے موجودہ ماحولیاتی نظام کے ماہرین سے مشورہ کیا اور ایک غیر بنڈل پر مرکوز سینٹرلائزڈ نیٹ ورک میں اعتماد پیدا کرنے کے لیے اچھے طریقہ کار کو اپنانے اور تشکیل دینے کے لیے بہترین طور طریقوں کا جائزہ لیا۔اور اس سلسلے میں وضاحت ایک مشاورتی مقالے میں کی گئی ہے جو ڈی پی آئی آئی ٹی ، او این ڈی سی کے آفیشل سوشل میڈیا ہینڈلز اور ویب سائٹ پر عوامی صلاح و مشورے کے لیے دستیاب کیا گیا ہے۔
31 دسمبر 2021 کو، ڈیجیٹل کامرس کے لئے اوپن نیٹ ورک  کو شامل کیا گیا،جو ایک سیکشن 8 کمپنی، جو بھارتی حکومت کے صنعت اور اندرونی تجارت کے فروغ کے محکمے  کی ایک پہل ہے، جس کا خاکہ ڈیجیٹل کامرس میں انقلاب لانے کے لیے بھارت میں خردہ ای کامرس کی رسائی کو زیادہ زور دے کر ایک سہولت فراہم کرنے والے ماڈل تیار کرنے کے لئے وضع کیا گیا ہے۔ ۔ او این ڈی سی کوئی ایپلیکیشن، پلیٹ فارم، انٹرمیڈیری، یا سافٹ ویئر نہیں ہے، بلکہ تصریحات کا ایک سیٹ ہے جو کھلے، غیر بنڈل، اور انٹرآپریبل اوپن نیٹ ورکس کو فروغ دینے کے لیے وضع کیا گیا ہے جس سے ایک پلیٹ فارم پر انحصار کم ہوتا ہے۔
او این ڈی سی کے بڑے مقاصد میں یہ شامل ہیں:
- ای کامرس کی ڈیموکریٹائزیشن اور ڈی سنٹرلائزیشن
- فروخت کنندگان کے لئے، خاص طور پر چھوٹے اور درمیانے درجے کے کاروباری اداروں کے ساتھ ساتھ مقامی کاروبار کے لیے شمولیت اور رسائی
- صارفین کے لیے انتخاب اور آزادی میں اضافہ
سٹرک ٹرانسپورٹ اور شاہراہوں کی وزارت
قومی شاہراہوں کے فیس پلازا پر تمام رعایت حاصل کرنے کے لئے فاسٹیگ کو لازمی بنایا گیا
نئی دلّی ،26 اگست / سڑک ٹرانسپورٹ اور شاہراہوں کی وزارت نے ٹول فیس پلازا پر واپسی کے سفر پر رعایت یا دیگر رعایتوں کو حاصل کرنے کے لئے فاسٹیگ کا استعمال لازمی کر دیا ہے ۔ ایسے تمام افراد ، جو 24 گھنٹے کے اندر واپسی کے سفر پر رعایت یا دیگر مقامی رعایت لینے کے خواہش مند ہیں ، انہیں اپنی گاڑی پر جائز اور چالو حالت میں فاسٹیگ رکھنا ضروری ہو گا ۔ 24 اگست ، 2020 ء کو جاری گزٹ میں قومی شاہراہوں کی فیس  ضابطے ، 2008 میں اس سلسلے میں ترمیم کی گئی ہے ۔
قومی شاہراہوں پر فیس پلازا پر ڈجیٹل ادائیگی کو فروغ دینے کے لئے یہ ایک اور بڑا قدم ہے ۔ اس طرح کی رعایت کے لئے کی جانے والی ادائیگی پہلے سے ادا شدہ انسٹرومنٹ ، اسمارٹ کارڈ یا فاسٹیگ کے ذریعے یا کسی اور ڈجیٹل طریقے سے ہی کی جا سکتی ہے ۔
ترمیم شدہ ضابطوں سے مندرجہ ذیل سہولت ہو گی :
 24 گھنٹے میں واپسی کے سفر پر رعایت کے لئے فاسٹیگ یا اسی طرح کی دوسری ڈیوائس ضروری ہو گی ، جو خود کار ہو گی اور جس میں کسی پاس کی ضرورت نہیں ہو گی ۔
 دیگر تمام رعایتوں کے معاملے میں بھی جائز فاسٹیگ کو ضروری کیا گیا ہے ۔
اس ترمیم سے ایسے تمام معاملات میں ، جہاں 24 گھنٹے کے اندر واپسی کے سفر کے لئے رعایت موجود ہے ، پہلے سے کسی رسید کی ضرورت نہیں ہو گی اور مسافر کو ، اگر وہ 24 گھنٹے کے اندر فاسٹیگ والی گاڑی سے واپس آتا ہے تو اُسے یہ رعایت خود بہ خود مل جائے گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4827
(
بجلی کی وزارت
این ایچ پی سی اور نیپال کی وی یو سی ایل نے، نیپال میں پھوکوٹ کرنالی ہائیڈرو الیکٹرک پروجیکٹ  کی ترقی کے لیے مفاہمت نامے پر دستخط کیے
این ایچ پی سی لمیٹڈ  اور نیپال کی ودھیوت اُتپادن کمپنی لمیٹڈ  نے نیپال میں پھوکوٹ کرنالی ہائیڈرو الیکٹرک پروجیکٹ  کی ترقی کے لیے، آج نئی دہلی میں ایک مفاہمت نامے پر دستخط کیے ہیں۔ نئی دہلی کے حیدرآباد ہاؤس میں،اس مفاہمت نامے پرہندوستان کے وزیر اعظم جناب نریندر مودی اور نیپال کے وزیر اعظم جناب پشپا کمل دہل 'پرچنڈ' کی موجودگی میں دستخط کیے گئے۔
این ایچ پی سی کےسی ایم ڈی جناب آر کے وشنوئیاور نیپال کی وی یو سی ایل کےایم ڈی جناب سوریا پرساد رجال، نیپال میں فوکوٹ کرنالی ہائیڈرو الیکٹرک پروجیکٹ  کی ترقی کے لیے، وزیر اعظم ہند نریندر مودی اور نیپال کے وزیر اعظم جناب پشپا کمل ’پرچنڈ‘ کی موجودگی میں دہل حیدرآباد ہاؤس، نئی دہلی میں مفاہمت نامہ کی دستاویزات کا تبادلہ کرتے ہوئے
'منی رتن' کی حامل شیڈول 'اے' کی ایک کمپنی، این ایچ پی سی لمیٹڈ، حکومت ہند کی، ہائیڈرو پاور کی ترقی کے لئے ہندوستان میں ایک سرکاری شعبہ کی اہم کمپنی ہے اور نیپال کی ودھیوت اُتپادن کمپنی لمیٹڈ ، نیپال میں سرکاری نجی شراکت داری کے ماڈل میں بڑے پیمانے پر ہائیڈرو پاور پروجیکٹ کو چلانے ، ان کی ترقی، تعمیر، ملکیت اور خود مختاری کا ذمہ دار ادارہ ہے۔
مفاہمت نامہ کا تبادلہ، این ایچ پی سی کےچیئرمین اور منیجنگ ڈائریکٹر جناب آر کے وشنوئی، اور وی یو سی ایل کےمنیجنگ ڈائریکٹر جناب سوریہ پرساد رجال نے کیا۔ اس مفاہمت نامے پر دستخط کرنا بجلی کے شعبے میں تعاون پر، ہندوستان-نیپال کے مشترکہ وژن کی جانب ایک تاریخی قدم ہے۔
یہ منصوبہ، دریائے کرنالی کے بہاؤ کو بجلی کی پیداوار کے لیے استعمال کرے گا اور پیدا ہونے والی بجلی، نیپال کے مربوط پاور سسٹم میں بھیجی جائے گی۔ منصوبے کی نصب صلاحیت 480 میگاواٹ ہوگی جس کی اوسط سالانہ پیداوار تقریباً 2448 گیگا واٹ ہوگی۔ منصوبے کی اہم خصوصیات میں 109 میٹر اونچا آر سی سی ڈیم اور زیر زمین پاور ہاؤس ہے جہاں 79 میگاواٹ کی 06 ٹربائنیں لگائی جائیں گی۔ مزید برآں، کم از کم ماحولیاتی اسائل کو استعمال کرنے کے لیے 6 میگاواٹ صلاحیت کے ایک سرفیس پاور ہاؤس یعنی 3 میگاواٹ کی دو مشینیں بنانے کا بھی منصوبہ ہے۔ اس پروجیکٹ کو پیکنگ رن آف ریور  قسم کی اسکیم کے طور پر تصور کیا گیا ہے۔
بہت چھوٹی، چھوٹی اور درمیانی صنعتوں کی وزارت
کھادی پراکرتِک پینٹ
نئی دہلی، 3 فروری 2022:
کھادی پراکرتک پینٹ، ایم ایس ایم ای کی وزارت کے انتظامی کنٹرول میں کھادی اینڈ ولیج انڈسٹریز کمیشن  کے یونٹ کمارپا نیشنل ہینڈمیڈ پیپر انسٹی ٹیوٹ  جے پور نے گائے کے گوبر سے تیار کیا ہے۔ کھادی پراکرتک پینٹ ماحول دوست اور سستا ہے۔ کے این ایچ پی آئی کے تیار کردہ کھادی پرکرتک پینٹ کا تجربہ نیشنل ٹیسٹ ہاؤس، غازی آباد ، نیشنل ٹیسٹ ہاؤس، ممبئی  اور شری رام انسٹی ٹیوٹ آف انڈسٹریل ریسرچ، دہلی  میں کیا گیااور پینٹ کے لیے درکار پیرامیٹرز کی تکمیل کی گئی ہے۔
توقع کی گئی ہے کہ کھادی پراکرتک پینٹ کی تیاری سے مقامی مینوفیکچرنگ کو فروغ ملے گا، پائیدار روزگار پیدا ہوگا اور کسانوں اور گائے کے شیلٹر ہومز کے لیے اضافی آمدنی پیدا ہوگی نیز دیہی علاقوں میں روزگار بھی پیدا ہوگا جس سے دیہی معیشت میں بہتری آئے گی اور ملک میں دیہی سے شہری علاقوں میں نقل مکانی پر قابو پانے میں مدد ملے گی۔
پراکرتک پینٹ کی تیاری میں گائے کا گوبر ایک اہم جزو کے طور پر استعمال ہوتا ہے۔ 100 کلوگرام گائے کے گوبر کے استعمال سے 500 لیٹر پینٹ تیار کیا جاتا ہے۔ لہذا پینٹ یونٹوں کا قیام گائے کے گوبر کے استعمال میں مددگار ثابت ہوگا اور اس طرح ماحول کو صاف کرنے میں بھی مدد ملے گی۔
کے این ایچ پی آئی کھادی پراکرتک پینٹ کی تیاری کی تربیت دیتا ہے۔ ایم ایس ایم ای کی وزارت کی وزیر اعظم ایمپلائمنٹ جنریشن پروگرام  اسکیم کے تحت پراکرتک پینٹ مینوفیکچرنگ یونٹ قائم کیے جارہے ہیں۔ کھادی پراکرتک پینٹ کی تیاری کی ٹیکنالوجی ملک کے دیہاتوں میں بہت سی اکائیوں کو فراہم کی گئی ہے۔
یہ معلومات آج لوک سبھا میں بہت چھوٹے، چھوٹے اور درمیانے درجے کے کاروباری اداروں کے مرکزی وزیر جناب نارائن رانے نے ایک تحریری جواب میں دی۔
سٹرک ٹرانسپورٹ اور شاہراہوں کی وزارت
تعمیراتی کاموں کے سامان کے لیے استعمال ہونے والی موٹر گاڑیوں، ٹریکٹروں اور ہارویسٹروں کے لیے بی ایس-IV اخراج کے ضابطوں کے التوا کے لیے موٹر گاڑیوں کے قوانین میں ترمیم کی تجویزیں طلب کی گئی ہیں
نئی دہلی،23 جون، سڑک ٹرانسپورٹ اور شاہراہوں کی وزارت نے تعمیراتی سامان میں استعمال ہونے والی موٹر گاڑیوں، ٹریکٹروں اور ہارویسٹروں کے لیے بی ایس – IV اخراج کے ضابطوں کو ملتوی کرنے کے سلسلے میں موٹر گاڑیوں کے قوانین میں مجوزہ ترمیم کے بارےمیں عام پبلک سمیت تمام ساتھیوں سے تجویزیں طلب کی گئی ہیں اور ان کی رائے مانگی گئی ہے۔ اس سلسلےمیں ایک نوٹیفکیشن19 جون کو جاری کیا گیا ہے جسے www.morth.gov.in پر دیکھا جاسکتا ہے۔
اخراج کے طریقوں کے اگلے مرحلے پر عمل درآمد میں کچھ وقت دینے کے لیے وزارت زراعت اور تعمیراتی سامان تیار کرنے والوں کی درخواست پر وزارت نے ایک نوٹیفکیشن کا مسودہ جی ایس آر393 19 جون 2020 کو جاری کیا ہے۔ اس پر کووڈ-19 کی صورت حال کے پیش نظر اس سال یکم اکتوبر سے عمل کیا جائے گا۔ اس درخواست کو دیکھتے ہوئے وزارت نے بی ایس -IV اخراج کے ضابطوں کے بارے میں نوٹیفکیشن کا مسودہ جاری کیا ہے جو تعمیراتی سامان لے جانے والی موٹر گاڑیوں ، ٹریکٹروں اور ہارویسٹروں کے لیے اسے یکم اکتوبر 2020 سے ملتوی کرکے یکم اکتوبر 2021 تک کرنے کے لیے کہا گیاہے۔ اس میں اس معاملے سے دلچسپی رکھنے والے افراد سے تجاویز طلب کی گئی ہیں۔
اس سلسلے میں تجاویز یا رائے کوسڑک ٹرانسپورٹ اور شاہراہوں کی وزارت کے جوائنٹ سکریٹری  کو ٹرانسپورٹ بھون، پارلیمنٹ اسٹریٹ نئی دہلی 110001 کو  18 جولائی 2020 تک بھیجا جاسکتا ہے۔
امور صارفین، خوراک اور عوامی تقسیم کی وزارت
معیارات مارکیٹ پر قابو پانے اور مینوفیکچرنگ میں اختراع لانے کی کنجی ہیں : جناب پیوش گوئل
بی آئی ایس ، معیار کے قومی ادارے کے طور پر ہرگز خامی نہیں ، کوئی اثر اندازی نہیں سے متعلق پالیسی کو آسان بنانے کا کام کرے گی : جناب گوئل
نئی دہلی، 14اکتوبر، 2022/معیارات نئے پیٹینٹ ہیں اور جو معیارات پر قابو پاتے ہیں ، وہ مارکیٹوں ، قیمتوں ، عمل ، مینوفیکچرنگ اور اختراعات پر قابو پاتے ہیں۔ یہ بات صارفین کے امور ، خوراک اور تقسیم عامہ ، کپڑے کی صنعتوں اور کامرس و صنعت کے مرکزی وزیر جناب پیوش گویل نے معیارات کے عالمی دن کے موقعے پر اپنے پیغام میں کہی۔ انہوں نے یہ بات آج بھارتی معیارات کے بیورو کی طرف سے منعقدہ تقریبات سے خطاب کرتے ہوئے کہی۔
مرکزی وزیر نے کہا کہ وزیراعظم کی قیادت میں معیارات کو ترقی کے ایک بنیادی سطون کےطور پر سمجھا جاتا ہے۔ انہوں نے کہا کہ وزیراعظم نے دنیا کو لائف  کا منتر دیا ہے۔جب کوئی ملک معیارات قائم کرتا ہے تو اُس کی بنیاد پر اور اس کی صلاحیت پر اس کی عکاسی ہوتی ہے۔
انہوں نے کہا کہ بی آئی ایس کوالٹی کنٹرول ، کوالٹی جائزے اور کوالٹی کی یقین دہانی کے لیےایک معیار بن جانا چاہیے۔ انہوں نے مزید کہا کہ بی آئی ایس کو معیارات کے قومی ادارے کے طور پر ایسے معیارات تشکیل دے کر صنعت کےلیے آسانی پیدا کرنے والے ادارے کے طور پر کام کرنا چاہیے جن سے ہر گز خامی نہیں ، ہر گز کوئی اثر نہیں کی پالیسی کو مدد دینی چاہیے۔ اور اسے ایک عالمی سطح پر ابھرنا چاہیے۔ نیز اسے معیار قائم کرنے کے میدان میں قیادت کرنی چاہیے۔ انہوں نے سبھی متعلقہ فریقوں کی حوصلہ افزائی کی کہ وہ بھارت کو کوالٹی کے تئیں شعور رکھنے والا ملک بنائیں۔ اور بھارتی کوالٹی کو ہر ایک بھارتی کے لیے فخر کا سبب بنائیں۔
انہوں نے کہا کہ معیارات کے عالمی موضوع میں ایک بہتر دنیا کا بھارت کا وژن بھی شامل ہے جس میں معیارات اور دیرپا ترقی پر توجہ دی گئی ہے۔
جناب گویل نے کہا کہ کوالٹی اور دیرپائیگی کے منتر کے ساتھ بھارت دنیا بھر میں اپنی مصنوعات کے لیے اپنی برانڈ ویلیو تخلیق کر سکتا ہے۔
انہوں نے بی آئی ایس سے کہا کہ وہ تجارت اور صنعت کو آسان بنائیں۔ بی آئی ایس کو چاہیے کہ وہ دنیا بھر میں ایک قائدانہ کردار ادا کرنے کا مقصد بنائے اور غیر ملکی اور غیر معیاری اشیا کو شکست دے۔
افتتاحی تقریب کی صدارت صارفین کے امور ، خوراک و تقسیم عامہ ، ماحولیات ، جنگلات اور آب و ہوا میں تبدیلی کے وزیر مملکت جناب اشونی کمار چوبے نے کی۔
معیارات کا عالمی دن مانک منتھن ، کوالٹی والک اور کوالٹی کنیکٹ پروگراموں جیسی مختلف سرگرمیوں کے ذریعے پانچ علاقائی اور 41 برانچ دفتروں میں اور صدر دفتر میں منائی گئی۔
پروگرام کے دوران اسنیپ 27-2022 کی تفصیلات بتائی گئی۔ یہ تفصیلات کچھ ممتاز صنعتوں کے نمائندوں نے فراہم کی۔
اس سال کے معیارات کے عالمی دن کا موضوع تھا ایک بہتر دنیا کے لیے مشترکہ ویژن ۔
۔۔۔
ش ح ۔ اس۔ ت ح ۔
U - 11434
(Visitor Counter : 72
وزیراعظم کا دفتر
وزیر اعظم نے سکم کےیوم تاسیس کے موقع پر ریاست کے لوگوں کو مبارکباد پیش کیا
نئی دہلی۔ 16 مئی وزیر اعظم ، جناب نریندر مودی نے سکم کے یوم تاسیس کے موقع پر ریاست کی عوام کو نیک خواہشات پیش کی ہیں۔
ایک ٹویٹ میں ، وزیر اعظم نے کہا ، "ریاست کے یوم تاسیس کے موقع پر سکم کے لوگوں کو میری جانب سے نیک خواہشات۔ یہ ریاست قدرتی خوبصورتی سے مالا مال ہے اور یہاں کے لوگ نیک دل ہیں۔ سکم نے نامیاتی کاشتکاری جیسے شعبوں میں قابل ذکر پیش رفت کی ہے۔میں ریاست کی مستقل ترقی اور اس کے شہریوں کی اچھی صحت کے لیے دعا گو ہوں۔ "
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض۔ا ج (
U-4528
(
وزیراعظم کا دفتر
وزیراعظم نے کووڈ ویکسین کی دوسری ڈوز لگانے میں ملک میں پہلا مقام حاصل کرنے پر ہماچل پردیش کے وزیراعلیٰ کو مبارکباد دی
نئی دہلی:06؍دسمبر، 2021۔وزیراعظم جناب نریندر مودی نے ہماچل پردیش میں اہل شہریوں کو کووڈ ویکسین کی دوسری ڈوز لگانے کیلئے ملک میں پہلا مقام حاصل کرنے پر ہماچل پردیش کے وزیراعلیٰ کو مبارکباد دی ہے۔
ہماچل پردیش کے وزیراعلیٰ جئے رام ٹھاکر کے ایک ٹوئیٹ کے جواب میں وزیراعظم نے کہا ‘‘جئے رام ٹھاکر جی بہت بہت مبارکباد۔ کووڈ کے خلاف لڑائی میں ہماچل کے شہریوں نے پورے ملک کے سامنے ایک تابناک مثال پیش کی ہے۔ لوگوں کا یہی جذبہ اس لڑائی میں نئے بھارت کو نئی طاقت دے گا’’۔
"बहुत-बहुत बधाई @jairamthakurbjp जी। कोविड के खिलाफ लड़ाई में हिमाचलवासियों ने पूरे देश के सामने एक अनुकरणीय उदाहरण पेश किया है। लोगों का यही जज्बा इस लड़ाई में न्यू इंडिया को नई ताकत देगा।"
-----------------------
ش ح۔وا۔ ع ن
U NO: 13815
(
محنت اور روزگار کی وزارت
جناب گنگوار نے ویڈیو کانفرنسنگ کے ذریعے ای پی ایف اور ایم پی قانون ، 1952کے تحت غیر عدالتی معاملات میں ورچوئل سماعت کی سہولت کا آغاز کیا
ای پی ایف کی سی بی ٹی 227ویں میٹنگ منعقد کی گئی
نئی دہلی، 08 ستمبر ، 2020 / ای پی ایف کے سینٹرل بورڈ آف ٹرسٹیز کی 227ویں میٹنگ کا آج انعقاد کیا گیا۔ یہ میٹنگ محنت اور روزگار کے وزیر مملکت  جناب سنتوش کمار گنگوار کی چیئرمین شپ اور ایل اینڈ ای کے سکریٹری جناب ہیرا لال سمریا کی نائب چیئرمین شپ کے تحت منعقد کی گئی ہے۔ سینٹرل پروویڈنٹ فنڈ کمشنر جناب سنیل برتھوال نے سی بی ٹی، ای اپی ایف کے رکن سکریٹری کی حیثیت سے ویڈیو کانفرنسنگ کے ذریعے اس میٹنگ کی نظامت کی۔
سینٹرل بورڈ کی میٹنگ کی کچھ باتیں مندرجہ ذیل ہیں :
1 جناب گنگوار نے ای پی ایف اور ایم پی قانون، 1952 کے تحت غیر عدالتی معاملات میں ورچوئل سماعت کی سہولت کا آغاز کیا۔ انہوں نے ڈیسک ٹاپ / لیپ ٹاپ / موبائل فون کی مطابقت والے محفوظ آئی ٹی اپلیکشن کا استعمال کر کے ویڈیو کانفرنسنگ کے ذریعے یہ آغاز کیا۔ اس کا مقصد مقدمے کی سماعت کرنے والے افسران کے سامنے فریقین کے سامنے بہ نفس نفی حاضر ہونے کی زحمت کو دور کرنا ہے جس سے آجر ین اور ملازمین کو یہ سہولت فراہم ہو جائے گی کہ وہ دور دراز کی اپنی پسند کی جگہ سے سماعت میں پیش ہو سکتے ہیں۔ اس نظام سے فریقین کے وقت کی بچت ہوگی ، انہیں سفر نہیں کرنا پڑے گا اور خرچ نہیں کرنا پڑے گا۔ اس سہولت سے کووڈ وبا کے دوران ایک دوسرے سے دوری برقرار رکھنے کے اصول کی بھی یقین دہانی ہوگی ۔
2 مرکزی بورڈ نے ملازمین کی ڈیپازٹ لنکڈ انشورنس اسکیم 1976کے پیراگراف نمبر 22  کی ترمیم کو بھی منظوری دی ہے، تاکہ اشیورنس کے زیادہ سے زیادہ فائدے کو بڑھا کر 7 لاکھ روپے کیا جا سکے جو فی الحال زیادہ سے زیادہ چھ لاکھ روپے ہے۔ اس ترمیم سے ملازم کی موت کی صورتحال میں اس کے کنبے کے افراد اور اس پر انحصار کرنے والے افراد کو اضافی رقم مل سکے گی۔ بشرطیکہ مرنے والا شخص سروس کی مدت میں ہو۔
3 کووڈ – 19 کی وجہ سے پیدا ہونے والے تناظر میں شرح سود سے متعلق ایجنڈے پر مرکزی بورڈ نے نظرثانی کی اور سفارش کی کہ یہ 8.50 فیصد کی شرح پر ہو جو مرکزی حکومت کے مساوی ہے۔
4 مرکزی بورڈ کو ای پی ایف او کی طرف سے کیے گیے مختلف اقدامات کے بارے میں بتایا گیا، جو کووڈ -19 عالمی وبا کے دوران متعلقہ فریقوں کو بلا رکاوٹ خدمات کی فراہمی کے لیے کیے گیے ہیں۔ بورڈ ارکان نے ان اقدامات کو سراہا اور سبھی متعلقہ فریقوں کو فراہم کی جانے والی خدمات میں مزید بہتری کے لیے مشورے دیے۔ مرکزی بورڈ کو مرکزی حکومت کی طرف سے اعلان کردہ راحت اقدامات سے بھی واقف کرایا گیا جو پردھان منتری غریب کلیان یوجنا  کے تحت اداروں اور ارکان کے لیے کیے گیے ہیں اور جن پر ڈیجیٹل پلیٹ فارم کے ذریعے ای پی ایف او نے کامیابی کے ساتھ عمل درآمد کیا ہے۔
5 مرکزی بورڈ نے ای پی ایف او کو بغیر کاغذ والے کام کاج کی تنظیم بنانے سے متعلق ایک نقش راہ کے ساتھ حالیہ آئی ٹی اقدامات پر بھی غور کیا۔ بورڈ ارکان نے اس حقیقت کو سراہا کہ ای پی ایف او تازہ ترین رجحانات اور ٹکنالوجی استعمال کر رہا ہے اور دیگر سرکاری محکموں کے موجودہ اقدامات کر کے دستیاب فائدوں سے بہرہ مند ہو رہا ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 5223
(Visitor Counter : 88